
Ministru kabineta sēdes protokollēmums

Informatīvais ziņojums "Informatīvais ziņojums par gatavošanos Latvijas prezidentūrai Eiropas Savienības Padomē (2028. gada 1. jūlijs - 31. decembris)"

· 1. Pieņemt zināšanai ārlietu ministra iesniegto informatīvo ziņojumu.
· 2. Ārlietu ministrijai sagatavot un noteiktā kārtībā iesniegt izskatīšanai Ministru kabinetā:
· 2.1. rīkojuma projektu par Latvijas prezidentūras Eiropas Savienības Padomē 2028. gadā sekretariāta izveidošanu;
· 2.2. noteikumu projektu par Latvijas prezidentūras Eiropas Savienības Padomē 2028. gadā sekretariāta nolikumu.
· 3. Finanšu ministrijai Latvijas prezidentūras Eiropas Savienības Padomē 2028. gadā nodrošināšanai nepieciešamo finansējumu 2025. gadam 1 500 000 euro apmērā, 2026. gadam 7 500 000 euro apmērā, 2027.gadam 15 000 000 euro apmērā, 2028.gadam 61 000 000 euro apmērā un 2029.gadam 7 500 000 euro apmērā rezervēt budžeta resora “74. Gadskārtējā valsts budžeta izpildes procesā pārdalāmais finansējums” programmā 04.00.00 “Latvijas prezidentūras Eiropas Savienības Padomē nodrošināšana”, kas ministrijām un citām centrālajām iestādēm var tikt pārdalīts kārtējā gada valsts budžeta un budžeta ietvara sagatavošanas procesā atbilstoši Ārlietu ministrijas priekšlikumiem.

